
Nr. 19233/22.12.2022
 REFERAT DE APROBARE   
la proiectul de hotărâre privind prelungirea duratei  Contractului de concesiune aprobat prin H.C.L nr. 7 din 11.01.2005 (PHCL nr. 108/2022)

Proiectul de hotărâre a consiliului local privind prelungirea duratei Contractului de concesiune, aprobat prin Hotararea Consiliului Local nr. 7 din 11.01.2005
, referitor la spațiul în care funcționează cabinetul medical individual Dr. Minu Victoria a fost inițiat ca urmare a solicitării doamnei Dr. Minu Victoria, înregistrată la Primăria comunei Cornetu, judeţul Ilfov  sub nr. 19207/22.12.2022. Solicitarea a fost însoţită de Avizul nr. 26/11.08.2022 emis de Comisia de prelungire a activităţii medicale peste vârsta de pensionare pentru specialitatea Medicină de familie şi alte specialităţi (prin care a fost avizată prelungirea activităţii peste vârsta de pensionare pentru doamna dr. Minu Victoria până la data de 26.08.2023).
 În drept, proiectul de hotărâre se bazează pe  dispoziţiile  H.G. nr. 884/2004, privind concesionarea unor spații cu destinația de cabinete medicale,  precum şi pe  Legea nr. 95/2006 privind reforma în domeniul sănătății, republicată, cu modificările şi completările ulterioare (Legea nr. 95/2006).

 
Având în vedere cele expuse anterior, 
În considerarea prevederilor alin. (1) şi (7) ale art. 2 din Legea nr. 95/2006, unde se prevede că:

″(1) Asistenţa de sănătate publică reprezintă efortul organizat al societăţii în vederea protejării şi promovării sănătăţii populaţiei. Asistenţa de sănătate publică se realizează prin ansamblul măsurilor politico-legislative, al programelor şi strategiilor adresate determinanţilor stării de sănătate, precum şi prin organizarea instituţiilor pentru furnizarea tuturor serviciilor necesare. (....)
(7) Responsabilitatea pentru asigurarea sănătăţii publice revine Ministerului Sănătăţii, direcţiilor de sănătate publică judeţene şi a municipiului Bucureşti şi altor structuri de specialitate ale Ministerului Sănătăţii, Casei Naţionale de Asigurări de Sănătate, denumită în continuare CNAS, structurilor de specialitate din cadrul ministerelor şi instituţiilor cu reţea sanitară proprie, precum şi autorităţilor din administraţia publică locală.″, 
dar şi ale art. 3 din aceeaşi lege, care prevede că ″Protecţia sănătăţii publice constituie o obligaţie a autorităţilor administraţiei publice centrale şi locale, precum şi a tuturor persoanelor fizice şi juridice.″
supun  spre analiză, dezbatere şi aprobare Consiliului Local al comunei Cornetu, judeţul Ilfov proiectul de hotărâre în forma prezentată.

PRIMAR,
Adrian-Eduard STOICA
� Prelungită, ulterior, până la data de 31.12.2022.





